Gada snieguma ziņojuma, ko dalībvalstis iesniedz Eiropas Komisijai par Iekšējās drošības fondu saskaņā ar Regulas (ES) 2021/1149 30. pantu
2. pielikums

Komunikācija un pamanāmība – Regulas (ES) 2021/1149 30. panta 2. punkta e) apakšpunkts – komunikācijas jomā veiktie pasākumi

Satura veidošana un izplatīšana tīmekļvietnēs:
· tīmekļvietnē www.esfondi.lv sadaļā "Drošība" grāmatvedības gada ietvaros ir publicēti 110 informācijas materiālu (55 informācijas materiāli latviešu valodā un 55 informācijas materiāli angļu valodā), kas sniedz detalizētu informāciju par ES ieguldījumu iekšējās drošības stiprināšanā, tai skaitā, par uzsākto, īstenošanas procesā esošo un noslēgto ES iekšlietu fondu projektu mērķiem, īstenošanas gaitu un rezultātiem;
· tīmekļvietnē www.iem.gov.lv ir publicēta visa nepieciešamā aktuālā informācija ES iekšlietu fondu finansējuma saņēmējiem. 

Preses relīzes un sociālo mediju aktivitātes:
· par ES iekšlietu fondu projektiem ir izplatītas preses relīzes, kas ir publicētas gan centrālajos, gan reģionālajos medijos;
· sociālajos tīklos ir īstenotas mērķtiecīgas, sabiedrību informējošas aktivitātes. Pēc Regulā noteiktā, tiek lietota ES emblēma “Līdzfinansē ES”, kā arī tiek lietots logotips “Nacionālais attīstības plāns 2027”. Iekšlietu ministrija ieviesusi labo praksi jaunajā ES fondu plānošanas periodā, proti, par katru ES iekšlietu fondu uzsākto projektu tiek publicētas preses relīzes un informācija ievietota sociālo mediju vietnēs Facebook, Instagram un X;
· pēc Iekšlietu ministrijas iniciatīvas, informācijas publicēšanai sociālajos medijos, ir izveidota īpaša mirkļbirka #ESfondiDROSIBA, pēc kuras viegli var atrast sociālo mediju rakstus par ES iekšlietu fondiem.

Sadarbība ar ES iekšlietu fondu finansējuma saņēmējiem:
· ES iekšlietu fondu finansējuma saņēmēji ir aktīvi iesaistīti komunikācijas procesā, daloties savos uzsāktajos projektos un rezultātos, kā arī informējot par projektu norises gaitu un noslēgtajiem projektiem;
· sabiedrībai pamanāmās vietās tika uzstādītas ilgtspējīgas plāksnes vai informācijas stendi, roll-up baneri, kas ne tikai informē sabiedrību par ES iekšlietu fondu ieguldījumu, bet arī vizuāli atspoguļo ES atbalstu. Šīs redzamās zīmes kalpo kā atgādinājums par ES līdzfinansējuma būtisko lomu, uzlabojot iedzīvotāju dzīves kvalitāti un veicinot drošības sajūtu.

Īpašās publicitātes aktivitātes Iekšējās drošības fonda grāmatvedības perioda ietvaros:
· 2024. gada 4. aprīlī Iekšlietu ministrijā ar ES līdzfinansējuma atbalstu norisinājās pasākums ar nosaukumu “Iekšlietu ministrijas Industrijas diena 2024”, kuras mērķis bija, veicināt diskusijas par to, kā varētu izmantot straujo tehnoloģiju attīstību, lai stiprinātu iekšējo drošību. Pasākums guva plašu rezonansi medijos un sociālajos tīklos. Pasākumā iesaistīti pilsoniskās sabiedrības partneri un tas tika organizēts kopā ar nevalstisko organizāciju – Latvijas Drošības un aizsardzības industriju federāciju (DAIF), kas ir ES iekšlietu fondu apvienotās UK locekle. Video par Iekšlietu ministrijas Industrijas dienu var atrast šeit: https://youtu.be/AByr3zwSgco?si=ufbHKzM1q2Pw9F1e;
· ņemot vērā to, ka 2024. gadā 9. maijā tika svinēta Eiropas diena, Iekšlietu ministrija izvietoja sociālajos tīklos un tīmekļvietnē esfondi.lv rakstu “Svinam Eiropas dienu! Arī iekšlietu nozarē šo gadu laikā esam piedzīvojuši būtisku izaugsmi un saņēmuši nozīmīgu atbalstu no ES”. Rakstā tika uzsvērts – “Kopā ar ES atbalstu strādājam Latvijas iedzīvotāju labā – attīstām iekšlietu dienestu elastību reaģēt pret jebkuru izaicinājumu”. Rakstu var atrast šeit: 

https://www.esfondi.lv/par-es-fondiem/zinas/svinam-eiropas-dienu-ari-iekslietu-nozare-so-gadu-laika-esam-piedzivojusi-butisku-izaugsmi-un-sanemusi-nozimigu-atbalstu-no-eiropas-savienibas;
· atzīmējot 20 gadus kopš iestāšanās ES, Iekšlietu ministrija un VP aicināja uz diskusiju "Valsts policija: 20 gadi Eiropas Savienībā", kas notika tiešsaistē 2024. gada 15. maijā diskusijā tika izrunāts par to, kāds ir ES ieguldījums VP stiprināšanā, kā šajā laikā ir mainījusies VP ikdienas darbība, noziegumu izmeklēšana un kopējais noziedzības līmenis, kā mainījusies sadarbība ar citām Eiropas valstīm un starptautiskajām organizācijām, kāds būs VP darbs nākamajos 20 gados un kā ES var to atbalstīt. Diskusija tika rādīta tiešsaistē gan Facebook, gan iem.gov.lv tīmekļvietnē, gan vienā no vadošajiem ziņu portāliem Latvijā www.delfi.lv. Diskusijas ieraksts ir šeit: https://www.facebook.com/events/451132330748574/. 

